《由丽江抵北流》
清代·沈用济

频年鞍马历荒陬，唐代羁縻是此州。瑶洞千蟠攀岭怯，鬼门一线入天愁。

朝昏吹角呼林鹿，妇女张弓射野牛。却望伏波铜柱在，飞鸢跕跕海西头。

作者简介：浙江钱塘人，字方舟。康熙监生。喜为诗。游鲁、楚、闽、粤，诗益进。在粤与屈大均、梁佩兰交。后客京师。与费锡璜合著《汉诗说》。另有《方舟集》。